钦定古今图书集成/明伦汇编/宫闱典/第098卷 > 《虚池驿题屏风》宜芬公主
## 钦定古今图书集成/明伦汇编/宫闱典/第098卷 > 《虚池驿题屏风》宜芬公主

《女史》云：“宜芬公主，本豆卢氏女，有才色。天宝四载，奚霫无主，东平王安禄山请立其质子，而以公主配之。上遣中使护送至虚池驿，公主悲愁，作诗题屏风云云。至蕃，其国已立君矣，质子见杀，公主亦遇害。”

《出嫁》辞乡国，由来此别难。圣恩愁远道，行路泣相看。
沙塞容颜尽，边隅粉黛残。妾心何所断，他日望长安。